રાજકોટ પોલીસે એક એવા મહિલાને પકડી પાડ્યાં જેમણે એક બાળકની ઉઠાંતરીનો ગંભીર ગુનો એટલા માટે આચર્યો જેથી તેઓ તેમનાં ભૂતપૂર્વ પતિને મળેલી મિલકતનાં નાણામાં પોતાનો હક માગી ભાગ પડાવી શકે.

ફાતેમા ઉર્ફે સલમા ઉર્ફે સીમા કાદરી નામનાં આ મહિલાને રાજકોટ પોલીસની ટીમે બાતમીના આધારે જામનગરના ખંભાળિયાથી ઝડપી પાડ્યાં અને  તેમની પાસેથી તેમણે ઉઠાંતરીથી મેળવેલ બાળકને પણ હેમખેમ બચાવી લીધું.

આ બાળક રાજકોટમાંથી જ મે, 2019થી ગુમ હતું જેની ફરિયાદ બાળકના પરિવારે પોલીસમાં કરી હતી.

પોલીસની પૂછપરછમાં સલમાએ કબૂલ કર્યું કે આ બાળકની તેમણે દ્વારકાના દંપતી સલીમ સુભણિયા અને તેમના પત્ની ફરીદા સુભણીયા મારફતે ઉઠાંતરી કરાવી હતી. 

પોલીસની પૂછપરછમાં સલમા ઉર્ફે ફાતિમાએ અલગ અલગ ચારથી પાંચ પ્રેમ લગ્નો કરી છૂટાછૂડા લીધા હોવાનું પણ સામે આવ્યું.

2012માં સલમાએ ખંભાળિયાના નાથાલાલ સોમૈયા સાથે પ્રેમ લગ્ન કર્યું હતું અને ત્યારબાદ બંને વચ્ચે મતભેદ થતાં 2016માં બંનેના છૂટાછેડા થઈ ગયા હતા. 

સંપત્તિમાં ભાગ મેળવવાની યોજના

પોલીસની વિગતો પ્રમાણે સલમાએ પહેલું લગ્ન જામનગરમાં, બીજું લગ્ન ખંભાળિયામાં નાથાલાલ સોમૈયા સાથે, ત્રીજું લગ્ન જૂનાગઢ અને ચોથું લગ્ન સુરતમાં કર્યું હતું.

2019માં સલમાએ સંપત્તિમાં ભાગ મેળવવાની યોજના સાથે ભૂતપૂર્વ પતિ નાથાલાલ સોમૈયા સાથે ફરીથી લગ્ન કર્યું, જે તેમનું પાંચમું લગ્ન હતું. 

પોલીસ પ્રમાણે 2019માં સલમાનાં બીજા પતિ નાથાલાલ સોમૈયા પાસે તેમની મિલકતના વેચાણમાંથી બે કરોડ રૂપિયા આવ્યા હતા. 

આ સંપત્તિમાં પોતાનો ભાગ લેવા માટે સલમાએ તરકીબ અજમાવી અને નાથાલાલ સાથેનાં લગ્નથી તેમને બાળક થયું હોવાની વાત ઘડી એ બાળકના માધ્યમથી નાથાલાલની સંપત્તિમાં ભાગ પડાવવાનો પ્લાન બનાવ્યો. અને આ માટે તેને એક બાળકની જરૂર હતી . 

આથી તેમણે કોઈ બીજાંનાં બાળકની ઉઠાંતરી કરવાની યોજના બનાવી.

પોલીસ પ્રમાણે સલમાએ આ માટે દ્વારકાના સલીમ સુભણીયા અને તેમના પત્ની ફરીદા સુભણિયાનો સંપર્ક કર્યો અને એક વર્ષની આસપાસની ઉંમરનું રુપાળું દેખાતું બાળક ચોરવાનું કામ સોંપી એના બદલામાં બે લાખ રૂપિયા આપવાનું નક્કી કર્યું.

યોજના પ્રમાણે સલીમ અને ફરીદાએ એક વર્ષની આસપાસની ઉંમરના રૂપાળા બાળકને શોધવાનું શરૂ કર્યું.

પોલીસ પ્રમાણે આ માટે સલીમના મિત્રની ઇકો કારમાં જામનગરમાં દિગ્જામ સર્કલ, રાજકોટમાં સાંઢીયાપુલ, બસ સ્ટૅન્ડની આજુબાજુનો વિસ્તાર, શાસ્ત્રી મેદાન, ચોટીલાની તળેટી વગેરે જગ્યાઓએ રૅકી કરવાનું... \n\nમને ઉપરના લેખ માટે સારું શીર્ષક આપો.
રાજકોટ : બે કરોડની મિલકતમાં ભાગ માટે બાળકની ઉઠાંતરી પણ આખરે ભાંડો ફૂટ્યો